দ্য টাইগার'স আই

"দ্য টাইগার'স আই: আ জঙ্গল ফেয়ারি টেল" হল এল. ফ্রাঙ্ক বাউমের লেখা একটি ছোটগল্প, যিনি "ল্যান্ড অফ ওজ"-এর স্রষ্টা হিসেবে বিখ্যাত। গল্পটি রচনার সময়কালে অপ্রকাশিত ছিল, কিন্তু ১৯৬২ সালে দেরিতে প্রকাশ পাওয়ার পর থেকে এটি উল্লেখযোগ্য মনোযোগ আকর্ষণ করেছে। 

বাউম সম্ভবত তার "অ্যানিম্যাল ফেয়ারি টেলস" সিরিজটি শেষ করার জন্য ১৯০৫ সালে গল্পটি লিখেছিলেন। এই সংকলনের নয়টি গল্প প্রথম ১৯০৫ সালে তৎকালীন জনপ্রিয় মহিলাদের ম্যাগাজিন "দ্য ডিলিনিয়েটার"-এর টানা নয়টি সংখ্যায় প্রকাশিত হয়েছিল। তবে "দ্য টাইগার'স আই" ম্যাগাজিনে ছাপা হয়নি, "সম্ভবত কারণ এটি ছোট বাচ্চাদের জন্য খুব ভীতিকর বলে বিবেচিত হয়েছিল।"" "বাউম একটি চিঠিতে ইঙ্গিত করেছিলেন" যে এই গল্পটি "পশুদের রূপকথা গল্পের একটি পরিকল্পিত বই সংস্করণের দশম গল্প হিসাবে লেখা হয়েছিল," কিন্তু এই ধরনের সংস্করণ ১৯৬৯ সাল অর্থাৎ বাউমের মৃত্যুর পাঁচ দশক পর পর্যন্ত প্রকাশিত হয়নি।

"দ্য টাইগার্স আই" ছিল "সম্ভবত... সেই সময়ের স্বাদ অনুযায়ী খুব প্রভাবশালী মাংস..."। এটি দ্য আমেরিকান বুক কালেক্টরের একটি বিশেষ এল. ফ্রাঙ্ক বাউম সংখ্যায় অন্তর্ভুক্ত না হওয়া পর্যন্ত মুদ্রিত হয়নি। গল্পটি ১৯৭৯ সালে দ্য বাউম বুগলে আবার মুদ্রিত হয়েছিল।

## সারসংক্ষেপ
গল্পটি সহজ এবং সরাসরিভাবে শুরু হয়:

:"এটি দক্ষিণ সমুদ্রের একটি দ্বীপ পোকোফোর একটি রূপকথার গল্প, যেখানে মানুষ কালো এবং তারা কখনও টেলিফোন বা চকলেট ক্যারামেলের কথা শোনেনি।"

দ্বীপটির পরিবেশ কঠিন; অর্ধেক ঘন জঙ্গল, যেখানে প্রাণীরা যখন মানুষের শিকার ধরতে পারে না তখন একে অপরকে খায়, এবং বাকি অর্ধকে মানুষ উপজাতির বাস, যারা যখন প্রাণী শিকার করে না তখন একে অপরের সাথে লড়াই করে। "শক্তিশালী পুরুষ, মহিলা এবং হিংস্র পশুদের" এই ভয়াবহ আবহে, একটি এক চক্ষু যুক্ত ব্র্যাঘ্র শাবক জন্মগ্রহণ করে। তার বাবা-মা তার এই প্রতিবন্ধকতার জন্য শোক প্রকাশ করে, কারণ এর অর্থ হল সে সম্ভবত বেশিদিন বাঁচবে না। বাঘশাবকটির বাবা-মা তাদের সন্তানের জন্য সাহায্যের সন্ধানে তার জন্য দ্বিতীয় চোখ পেতে নগ দ্য ম্যাজিক-মেকারের কাছে যান। নগ "অযত্নে" এই সত্যটি এড়িয়ে যান যে শাবকটিকে একটি জীবন্ত চোখ প্রদান করার একমাত্র উপায় হল নিজেকে ওতে রূপান্তরিত করা। বাঘের বাবা-মা জোর দিয়ে বলেন যে নগ ঠিক তাই করুক, নতুবা তাকে ছিঁড়ে ফেলা হবে। নগ বাধ্য হয় তা মেনে নিতে; কিন্তু তার বিরক্তি এবং রাগের ফলস্বরূপ চোখটি বিদ্বেষের অঙ্গ হয়ে ওঠে।

তার নতুন চোখ সমেত, বাঘের শাবকটি নিয়ন্ত্রণহীনভাবে হিংস্র, তার দ্বিগুণ আকারের প্রাণীদের সে আক্রমণ এবং হত্যা করে; আরও খারাপ, সে জঙ্গলের প্রধান আইন লঙ্ঘন করে এবং কেবল তার প্রয়োজনীয় খাবারের জন্য নয় বরং রক্তপিপাসার আনন্দের জন্য হত্যা করে। প্রাণীরা একত্রিত হয়ে ছোট বাঘটিকে জঙ্গল থেকে তাড়িয়ে দ্বীপের অন্য অর্ধেকে পাঠিয়ে দেওয়ার সিদ্ধান্ত নেয়। এখন সম্পূর্ণরূপে বড় হয়ে বাঘটি মানব গ্রামবাসীদের সাথে একই রকম ধ্বংসাত্মক আচরণ করতে থাকে।

টিটিকন্টু একজন সর্দারের ছেলে। সে হাসিখুশি এবং সকলের প্রিয় "একটি সুন্দর শিশু, ঝলমলে বাদামী চোখ এবং নরম চুলের সম্পন্ন" একটি ছেলে।  যখন বাঘটি তার বাড়িতে আক্রমণ করে, তখন ছেলেটি তার মাকে রক্ষা করে এবং তার বর্শা দিয়ে বাঘটিকে হত্যা করে - কিন্তু তার আগেই বাঘটি ছেলেটির মুখে আঘাত করে তার বাম চোখ উপড়ে ফেলে। সেই রূপান্তরিত জাদুকর সুযোগ বুঝে বাঘের মাথা থেকে বেরিয়ে টিটিকন্টুর খালি চোখের কোটরে প্রবেশ করে। জাদুর চোখ ছেলেটির দৃষ্টিশক্তি ফিরিয়ে দেয়, কিন্তু তাকে একজন হিংস্র যোদ্ধায় পরিণত করে। সে তার লোকেদের আক্রমণকারী উপজাতির হাত থেকে উদ্ধার করে, কিন্তু  সেই জাদু চোখের প্রভাবে তার চরিত্র বিকৃত হয়ে যায়। টিটিকন্টু বুঝতে পারে যে সে নিষ্ঠুর এবং  অমানুষ হয়ে উঠছে, যারা তাকে আগে ভালোবাসত তারা এখন তাকে ঘৃণা করে এবং ভয় পায়। সেই পরিণতি ভোগ করার পরিবর্তে, সে তার মাথা থেকে দুষ্ট চোখটি সরিয়ে ফেলে। দুষ্ট চোখটি চলে যাওয়ার সাথে সাথে, সে তার স্বাভাবিক ভালো স্বভাব এবং তার লোকদের ভালোবাসা এবং শ্রদ্ধা ফিরে পায়।

চোখটি এখনও বেঁচে থাকে। টিটিকন্টু সেটিকে পুড়িয়ে ফেলার চেষ্টা করে, কিন্তু ওতে আগুনের কোনও প্রভাব পড়ে না। সে চোখটিকে জঙ্গলে একটি তীরের উপর বেঁধে ছুড়ে মারে এবং তীরটি ঘটনাক্রমে একটি হরিণকে আঘাত করে। দুর্ঘটনায় হরিণটি একটি চোখ হারায় এবং নগ আবার একটি নতুন মাধ্যম্যে স্থানান্তরিত হয়। হরিণটিও  নিজস্ব প্রকৃতির সম্পূর্ণ বিপরীতে গিয়ে একটি হিংস্র হত্যাকারী হয়ে ওঠে এবং যখন সে একটি স্রোতের ধারে জল পান করতে থাকে, তখন দুষ্ট চোখটি জলে লাফিয়ে পড়ে। নগ জানে যে একবার সে আগুন এবং জলের মধ্য দিয়ে যাওয়ার পরে তার রূপান্তর বাতিল হয়ে গেছে তাই সে মানুষের রূপে ফিরে পায়। যদিও ঘটনাক্রমে সেই বাঘটির বাবা কাছাকাছি ছিল এবং তার ছেলের মৃত্যুর জন্য জাদুকরকে দোষারোপ করে। নগ তার জাদুকরী কুঁড়েঘরের নিরাপত্তার জন্য দৌড়ায়, বাঘটি তার পিছনে যায়। লোকটি দৌড়ে হেরে যায়; বাঘ জিতে যায়।

বাউমের "সবচেয়ে শক্তিশালী" ছোট রচনা," "একটি প্রকৃত ভৌতিক গল্প", "দ্য টাইগার্স আই" এর "অস্বস্তিকর ভয়ানক সন্ত্রাস" এটিকে বাউমের সাহিত্যকীর্তির অন্য রচনাগুলির থেকে আলাদা করে তোলে।

## তথ্যসূত্র
বিষয়শ্রেণী:মার্কিন ছোটগল্প